Είσαι ξύπνιος;
Κοιμήθηκα έξι λεπτά πριν από δυο ώρες.
Πρέπει να πάρω ένα υπνωτικό,
άρα κρύψε κλειδιά αμαξιού,
λάπτοπ και την περούκα Ρίμπα Μακιντάιρ.
Ήταν ένα απίστευτο διήμερο.
Χθες έμαθα ότι δεν πήρα τη θέση του κόουτς στο κολέγιο,
την οποία κυνηγούσα.
Το πήρα κατάκαρδα.
Και λίγο πριν, μας τηλεφώνησε η παλιά υπηρεσία υιοθεσιών
και μας πρότεινε να υιοθετήσουμε ένα αγοράκι.
Οπότε, όταν κλείνει μια πόρτα...
Ανοίγει ένα παράθυρο. Αλλά πας ν' ανοίξεις;
Δεν ανοίγεις τα παράθυρα.
Τι διασκεδαστικό. Ο Καμ έκανε ένα λαθάκι.
Διαρκώς φτιάχνω λίστες με θετικά κι αρνητικά στο κεφάλι μου.
Η μυρωδιά του μωρού είναι και στις δυο.
Λοιπόν, θετικά; Λέγε.
Ένα μωρό ν' αγαπάμε. Ο ήχος του χαχανητού.
Μεγαλύτερη οικογένεια, άλλη μια γνώμη για το αν θα μας αποσυνδέσουν όταν γεράσουμε.
Φοβάμαι πως η Λίλι δεν θα διστάσει.
Ένα παιδί θα βοηθούσε να καταλάβουμε
κατά πόσο φταίμε εμείς για την προσωπικότητα της Λίλι.
Καλή θα ήταν η δικαίωση.
Άλλα θετικά. Χριστούγεννα.
Όταν βουτήξει τα δαχτυλάκια του στη θάλασσα για πρώτη φορά.
Ο τρόπος που ένα παιδάκι τρέχει στην πόρτα με τα πιτζαμάκια του και λέει "Μπαμπούλη!"
Πες κάνα αρνητικό, εδώ έχω ωορρηξία!
Εντάξει. Ξενύχτι, καθισματάκια αυτοκινήτου, πάνες,
βήχες και κρυολογήματα, έναν σωρό επισκέψεις στον γιατρό,
-πλαστικά παιχνίδια παντού. -Παντού.
Ήδη είναι πολύ μικρό το σπίτι. Δεν φτάνουν τα υπνοδωμάτια.
Θεέ μου, περνάει η ώρα. Πρέπει ν' απαντήσουμε σε μισή μέρα.
Ξέρεις κάτι; Τέλος οι σκέψεις με το τρία.
Πες "ναι" ή "όχι".
Ένα, δύο, τρία...
-Δεν ξέρω. -Δεν μπορώ ν' αποφασίσω!
Γιατί είναι ένα μαύρο τζιπ απ' έξω με σοφέρ;
Η εταιρεία μου το έστειλε.
Έχω το περίπτερο της Helo Dynamics για τις Ημέρες Καριέρας στο Κάλτεκ.
Για δες, που θα σε πάνε με την τζιπάρα!
Ως οδηγό, εγώ σε φαντάζομαι να κλαις σ' ένα Prius.
Κλαίω λιγότερο όταν με πάνε άλλοι.
Και το συνολάκι είναι άψογο.
Είναι ένα είδος θριαμβευτικής επανόδου.
Πέρασα τέσσερα χρόνια εκεί με φόρμες,
λαδωμένο μαλλί, με μόνη μου έγνοια τους βαθμούς.
Η μόνη φορά που με πρόσεξαν
ήταν όταν έβγαλα τελείως τα φρύδια μου στην εξεταστική.
Τώρα έχω φοβερή δουλειά, στιλάτο διαμέρισμα,
παπούτσια πιο ακριβά απ' το πρώτο μου λάπτοπ.
Σαν ρομαντική κομεντί. Έφυγες σπασίκλας κι επέστρεψες σέξι σπασίκλας.
Μια κι ανέφερα το σέξι, μήπως να βρω κι εγώ κόσμο για το NERP;
Για νομικούς λόγους, χρειαζόμαστε την υποστήριξη ενός ψιλο-επιστήμονα.
Αν σκεφτείς ότι κανείς μας δεν έβγαλε κολέγιο,
πουλάμε πολλά προϊόντα που μπαίνουν μέσα σου.
Όχι, δεν πάει έτσι ακριβώς.
Πρώτον, χρειάζεσαι πρόσκληση και δεύτερον, κανένας αξιοπρεπής επιστήμονας
δεν θα υποστηρίξει τις ανοησίες που πλασάρετε.
Συγγνώμη, αλλά η οδοντόπαστά μας με χαλκό
είναι στη λίστα προσοχής του Οργανισμού Τροφίμων και Φαρμάκων.
Οπότε...
Φιλ, έρχεσαι λίγο;
Έχω ετοιμάσει μια παρουσίαση
για τη συνέντευξή μου στο Skype, και θέλω τη γνώμη σου.
Εννοείται!
Ήσουν τόσο υποστηρικτική με τα μαγικά μου νούμερα
και τα δείπνα της SCARB, που θέλω πολύ να το κάνω κι εγώ. Πάμε.
Θα σε σταματήσω εδώ.
Είμαι άνεργη αρκετούς μήνες κι έχω αρχίσει να αγχώνομαι λίγο.
Διοχέτευσα το άγχος μου στην καθαριότητα, στην οργάνωση.
-Ίσως ελαφρώς εμμονικά. -Παρενέβησαν γιατροί.
Ένας. Ψυχολόγος, οπότε ούτε καν αληθινός γιατρός.
Απορρίφθηκαν τα χάπια, πάντως.
Δεν θέλαμε τις παρενέργειες στο σεξουαλικό.
Τέλος πάντων, θα διοχετεύσω το άγχος μου σε μια καριέρα.
Περνάω από συνέντευξη για τη δουλειά των ονείρων μου.
Αντιπρόεδρος του αγαπημένου μου καταστήματος ειδών οργάνωσης, Οργάνωσ' Τα.
-Απ' τη χαρά μου, φτάνω σε "οργανασμό"! -Μπορείς καλύτερα.
Σ' όλη την κλήση θα αναφέρομαι
στο οργανωτικό σύστημα
το οποίο δημιούργησα με προϊόντα απ' το "Οργάνωσ' Τα".
-Έξυπνο. -Ναι. Δες.
Κυρία Μπέκμαν, πολύ ενδιαφέρουσα άποψη. Ας τη σημειώσω.
Τι διάολο είναι αυτό;
Θεέ μου! Τι...
Ξέχασα να σ' το πω.
Ο μπαμπάς σου ήρθε να με βοηθήσει να φτιάξω το σκαλί.
Έσπασε. Γλίστρησα το πρωί κι έπεσα με το κεφάλι.
Μα η κλήση μου!
Πρέπει να το επισκευάσουμε πριν χτυπήσει κανείς.
Κάποιος χτύπησε.
Αν ήταν η Χέιλι με τα μωρά ή ο Ντίλαν;
Ή εγώ. Έκανα εμετό.
Θεέ μου, χθες ήταν εδώ η Γκλόρια, με τακούνια! Δεν θα ήταν καλό αυτό.
Νυστάζω.
Σήκω, αγόρι μου, μη σκοντάψει κανείς επάνω σου.
Δεν γίνεται αυτήν τη στιγμή, εντάξει; Έχω συνέντευξη στη 1:23.
Πολύ ακριβές.
Όχι για την Όντρεϊ Μπέκμαν.
Όλη της η ζωή είναι προγραμματισμένη μέχρι δευτερολέπτου.
Είναι η θεά των ψυχαναγκαστικών.
Γιατί λες να 'χω το αυτοκόλλητο
"Ίσιωσέ το Όπως η Μπέκμαν" στον προφυλακτήρα;
Μπορώ να κατέβω τώρα;
Αν δεν έχω έτοιμα τα μπιμπερό όταν ξυπνήσουν τα μωρά, τσατίζονται.
Και δεν φτάσατε καν στα τρομερά δύο!
Πότε ξεκινούν αυτά;
Λοιπόν, είναι σχεδόν ώρα!
Σας παρακαλώ, μην κάνει κανείς θορύβους, μην μπει κανείς στο γραφείο.
Τα έχω όλα τακτοποιημένα.
Μόνο τρέχω επάνω ν' αλλάξω μπλούζα.
-Καλά, αλλά πρόσεχε. -Ξέρω τι κάνω, αγάπη μου.
Το 'χω.
Αμάν! Θεέ μου!
Σφήνωσε το πόδι μου! Κάντε κάτι κάποιος!
Ξέρω καλά να βγάζω δαχτυλίδια. Να σου βουτυρώσω τα μπούτια;
Ντίλαν, ενίοτε φέρνω πρώτα την εικόνα
στο μυαλό μου, αν βοηθάει αυτό.
Αγάπη μου, θέλουμε να σου μιλήσουμε για κάτι.
Γλυκιά μου, είναι πολύ σημαντικό και θέλω να προετοιμαστείς.
Πήρε η υπηρεσία υιοθεσιών.
Δεν ξαναγυρνάω πίσω!
Ξέρετε τι κάνουν στα μαλθακά, προνομιούχα παιδιά στην Ντα Νανγκ;
Όχι, καλέ!
Υπάρχει ένα αγοράκι.
Εγώ λέω να το κάνετε.
Αλήθεια; Τόσο απλά;
Αρκεί να πάψετε να έρχεστε στα πιτζάμα πάρτι μου.
Ασχολείστε υπερβολικά πολύ μαζί μου.
Άσε που θα 'χε πλάκα να έχω έναν αδελφούλη.
-Αν και... -Αν και τι;
Δεν είστε ψιλομεγάλοι για μωρό;
Μπαίνω στα συναρπαστικά χρόνια της εφηβείας.
Δεν θέλω να το φορτωθώ εγώ.
Δεν είμαστε δα τόσο μεγάλοι!
-Κοντεύετε τα 50. -Θεέ μου!
Όχι! Ο μπαμπάς είναι 44 κι εγώ 48.
Συνειδητοποιείτε πως όταν το μωρό θα βγάζει το λύκειο,
εσείς θα είστε τρίτη ηλικία;
-Δεν θα είμαστε τρίτη... 66. -Καμ...
Θα είμαι 66.
Κι εγώ 61.
-Βασικά, 62. -Όχι πριν απ' τον Ιούνιο!
Δεν γίνεται δουλειά! Έχω σφηνώσει άσχημα.
Ίσως είναι ώρα να σκεφτούμε την ιδέα μου.
Δεν κόβω το πόδι μου.
Σκέψου πόσο γρήγορα θα έτρεχες με ρομποτικό πόδι.
Λουκ, η μαμά δεν θα βάλει ρομποτικό πόδι!
Θα χρειαζόταν δύο, αλλιώς θα έκανε κύκλους.
-Πάμε να δούμε από κάτω. -Ναι, και γρήγορα!
Τι διάολο έχει αυτό το σπίτι;
Πώς γίνεται να έσπασαν δύο σκαλιά;
Θεέ μου, τι υγρασία είναι αυτή; Θα φριζάρουν τα μαλλιά μου!
Γι' αυτό δεν δείχνω φωτογραφίες από Βιετνάμ.
Ξέχασα τελείως τον υγραντήρα για τον κορμό μανιταριών μου!
Χρειαζόταν σκοτάδι και υγρασία. Προφανώς, σάπισε το ξύλο.
Αγάπη μου, έχει σφηνωθεί για τα καλά.
Σώπα!
Γιατί δεν αγοράζεις μανιτάρια απ' την αγορά σαν φυσιολογικός άνθρωπος;
Ετοιματζίδικα;
Δεν καταλαβαίνεις τη γενιά μου, μπάρμπα. Ίσως αυτό να σε διαφωτίσει.
Άνοιξε.
-Μάζεψε το χέρι σου... -Άνοιξε!
Πολύ καλό είναι.
Γιατί είμαι πάντα με το "όχι" στο στόμα; Έχει δίκιο η Γκλόρια;
Να δοκιμάσω τζιν σε στενή γραμμή;
Ρε παιδιά, τι γίνεται εκεί κάτω;
Έχεις σφηνωθεί ανάμεσα σε δυο σωλήνες.
Πρέπει να τους κόψουμε. Ίσως πάρει λίγη ωρίτσα.
Δεν έχω λίγη ωρίτσα!
Δεν το πιστεύω! Θα χάσω τη συνέντευξή μου.
Κι ήταν η δουλειά των ονείρων μου!
Θα οργάνωνα ολόκληρο τον κόσμο,
και τώρα τα πάντα θα μείνουν τόσο ακατάστατα!
Δεν μπορείς να το αλλάξεις;
Όχι! Φιλ, θα φανώ αναξιόπιστη.
Εταιρεία οργάνωσης είναι, όχι ο χαλαρός κόσμος των ακινήτων,
όπου τα πάντα είναι
"Τα λέμε από 12:00 ως 3:00 και φέρνω μπισκότα"!
Συγγνώμη, ξεσπάω.
Δεν πειράζει. Το λιοντάρι δεν νοιάζεται για τις απόψεις των προβάτων.
Αγάπη μου, κάνε την κλήση από κει.
Πόσο γελοία θα φανώ αν μιλάω απ' τη σκάλα;
Άσε που θέλω τα ράφια μου.
Είχα στήσει όλα τα προϊόντα.
Δεν χρειάζεσαι κόλπα!
Ήσουν διευθύνουσα σύμβουλος στις Ντουλάπες Πρίτσετ, διάολε!
Ξέρεις πόσοι μπορούν να το πουν αυτό;
Εγώ κι εσύ.
Και η Μάργκαρετ, κάθε πενταετία που πήγαινα για κολονοσκόπηση.
Καλά. Φέρε το κινητό μου. Θα πατώσω στη συνέντευξη από δω.
Έχασε την αυτοπεποίθησή της. Τα χρειάζεται τα ράφια.
Αφού δεν μπορεί να μπει στο γραφείο,
θα της φέρουμε εδώ το γραφείο.
Κοιτάς τα μαλλιά μου. Έχουν φριζάρει, έτσι;
Ομολογώ πως μπαίνοντας στην πανεπιστημιούπολη,
με τόσα μάτια πάνω μου, τη λατρεία...
Ένιωσα όμορφα. Το ένιωσα σωστό.
Ότι είχα κερδίσει όλα όσα έπονταν.
Είσαι για τα μπάζα!
Όχι. Εσύ!
-Τι; -Η Helo Dynamics είναι του σατανά!
Ορίστε; Βοηθάμε κόσμο.
Ναι, φασίστες, δικτάτορες, ολιγάρχες!
Τι λέτε τώρα; Εμείς φτιάχνουμε σαρωτές προσώπου,
που ανιχνεύουν προδιάθεση σε γενετικές νόσους.
Για να εντοπίζουν τους αντιφρονούντες οι καταπιεστικές κυβερνήσεις!
Χρησιμοποιείται και σε βιντεοκλήσεις.
Για να γίνεσαι μονόκερος. Υπάρχει κάτι πιο διασκεδαστικό;
Πάρε τα μοδάτα παπούτσια σου και δρόμο, πουλημένη!
Γιατί ένας με κάλτσα και σανδάλια κράζει τα πανέμορφα παπούτσια σου;
-Πουλημένη! -Δεν ξέρω.
Κι εσύ τι κάνεις εδώ;
Ψάχνω κόσμο για τη NERP. Σ' το είπα, θέλω έναν ψιλο-επιστήμονα.
Δεν μπορείς να σουλατσάρεις εδώ μέσα χωρίς άδεια!
Μικρέ, δεν σε νοιάζει πώς είσαι. Έξυπνος θα 'σαι.
Θες δουλειά σε εταιρεία με σέξι κορίτσια;
Σταμάτα! Μπορείς να κάνεις χειρότερη αυτήν τη φρικτή κατάσταση;
Με τίποτα, Helo! Ώρα να εξαφανιστείς!
-Αυτό δεν το 'κανα εγώ. -Με τίποτα, Helo! Ώρα να εξαφανιστείς!
Δεν έχω ξαναδεί συσπειρωμένους σπασίκλες.
Συνήθως δεν είμαστε της συνάθροισης.
Θεέ μου, ο Άρβιν!
Του έστειλα email ότι θα έρθω.
Θα νιώσω απίστευτα αμήχανα!
Τελευταία φορά που τον είδα, τον πλήγωσα.
Εσύ, αμήχανα;
Με μισούν τόσο πολύ, που κάνουν μέχρι οπτική επαφή!
Άλεξ; Γεια! Τι φασαρία... Χέιλι;
Άρβιν. Γεια.
Δεν ήξερα ότι θα ερχόσουν.
Δεν μου είναι εύκολο να το πω αυτό.
Παντρεύτηκα κι έχω δίδυμα.
Το ξέρω, ναι.
Ήταν η βασική ιστορία στο καλοκαιρινό ενημερωτικό δελτίο του Ντίλαν.
Σίγουρα δεν με παρακολουθούσες λιγάκι;
Όχι. Ακριβώς γι' αυτό.
Άλεξ, για σένα γίνεται αυτό;
Ναι. Κι είναι τόσο κακιασμένοι!
-Με τίποτα, Helo! Ώρα να εξαφανιστείς! -Με συγχωρείτε!
Ξέρετε όλοι ότι είμαι κουλ τύπος, έτσι;
Δεν χαλιέμαι να με φωνάζετε "Άρβιν". Κάναμε μάθημα έξω εκείνη τη μία φορά.
Μας αφήνετε λίγο;
Σας διαβεβαιώ ότι θα νιώσει για τα καλά την οργή μου!
-Πώς είσαι, λοιπόν; -Όχι και τόσο καλά.
-Δεν συμπαθούν τον εργοδότη σου; -Τελείως άδικο!
Κάνω πολύ προηγμένη έρευνα, ίσως με πολύ εκτεταμένες επιπτώσεις.
Ναι, φυσικά. Μισό.
-Πώς κοιμάσαι τα βράδια; -Κι εσύ, Βρούτε;
Όχι βέβαια. Δεν θα κρίνω ούτε εσένα ούτε το αφεντικό σου.
Σατανά!
Τέλος πάντων, είπα να πω ένα "γεια".
Χέιλι, πολύ χάρηκα που σε είδα.
Πρέπει να πας παρακάτω!
Άλεξ, σου εύχομαι τα καλύτερα. Εντάξει;
Λοιπόν, παιδιά. Και τώρα, με συναίσθημα.
Με τίποτα, Helo! Ώρα να εξαφανιστείς!
Μας επηρέασαν τα λόγια της Λίλι. Ίσως όντως παραμεγαλώσαμε για μωρό.
Χθες βρήκα τρίχες μες στ' αφτιά μου και φώναζα στις ειδήσεις.
Κι εγώ είπα το Seinfeld "Στάινφελντ".
Απ' την άλλη, όμως,
πολλοί άντρες στην ηλικία μας αποκτούν μωρά.
Ναι, αλλά έχουν δεύτερες συζύγους και νταντάδες,
που συχνά είναι το ίδιο άτομο.
Έπρεπε να μιλήσουμε μ' έναν γονιό που απέκτησε μωρό μεγάλος.
Λάθος κάνετε, γιατί τον Τζο τον έκανα στα 35.
Όχι, θυμάμαι ότι μόλις είχες κλείσει τα...
Δεν υποχωρεί. Καλά, πες μας μόνο, πόσο δύσκολο είναι;
Κοίτα, αν υπάρχουν βράδια που δεν κοιμάσαι
και θες ν' αυτοκτονήσεις; Φυσικά.
Αν σε πεθαίνει η μέση σου
επειδή σηκώνεις το μωρό και το ακουμπάς κάτω; Διαρκώς.
Σου πέφτει ο ποπός;
Καλός είναι, αλλά όχι ίδιος πια.
Ξέρω πως ανησυχείτε ότι παραείστε μεγάλοι
ή πολύ αργοί για να αποκτήσετε μωρό σ' αυτήν την ηλικία, αλλά ξέρετε κάτι;
Μπορείτε!
Τι ήταν αυτό;
Μια κούκλα. Θα αποδείκνυε, υποτίθεται, πως είστε έτοιμοι για μωρό,
αλλά αν ήταν αληθινό, θα το 'χες σκοτώσει!
Εσύ δεν θα έφταιγες που το πέταξες;
Έλεος, προσπαθούσα να κάνω κάτι. Πουλάω ένα σπίτι εδώ.
Πολύ ωραίο, παρεμπιπτόντως. Πόσες κρεβατοκάμαρες έχει;
Τρεις, και γραφείο.
Μία παραπάνω απ' το δικό μας. Μίτσελ, τρομερό σπίτι;
Καμ, δεν μπορώ καν να σκεφτώ για σπίτι,
ενώ δεν έχουμε καν αποφασίσει αν θα...
Ίσως είναι ένα σημάδι. Χάνω τη νέα δουλειά,
έρχεται το μωρό, και ξαφνικά,
βρισκόμαστε σ' ένα ωραίο τριάρι...
Τριάμισι μπάνια.
...το οποίο σηκώνει η τσέπη μας,
αν γυρίσουμε σε φτηνή κρέμα προσώπου.
-Όχι. -Κι έχει καταπληκτικά σχολεία εδώ.
Έχει δίκιο γι' αυτό.
Έχουν μόνιμη νοσοκόμα.
Εμείς έχουμε τσιρότα κι ένα κουτάκι τζιτζιμπίρα.
Ήδη έχουμε πολλά στο κεφάλι μας. Δεν θ' αγοράσουμε το σπίτι!
Και στο υπόγειο έχει δωμάτιο καραόκε,
για άτομα που θέλουν να ενσαρκώνουν ντίβες χωρίς να τους βλέπουν οι μπαμπάδες τους.
Δεν θα έβλαπτε μια ματιά.
Δεν ξέρω, ρε παιδιά. Φαίνεται όντως πως είμαι στο γραφείο μου;
Ούτε τα Σαγόνια του Καρχαρία
ήταν αληθινά, αλλά έκανα μήνες να κάτσω σε λεκάνη.
Πώς είναι η κλίση, μαμά;
Καλή, υποθέτω.
Με τρώει το μάγουλό μου! Έχω κάτι στο πρόσωπο;
Ναύαρχε Άκμπαρ, τι διάολο σου συνέβη;
Τα ηλίθια μανιτάρια σου θα φταίνε.
Τι τις θέλω τις δοκιμές; Δεν αλλάζω τζιν!
Θεέ μου, αυτή είναι! Ησυχία όλοι.
Πρέπει να πάω στα μωρά...
Κάτω!
Γεια σας, κυρία Μπέκμαν. Σας ευχαριστώ πολύ γι' αυτήν...
την ευκαιρία.
Παρακαλώ.
Δεν σας κορόιδεψα.
Απλώς όταν κάποιος φτερνίζεται, φτερνίζομαι κι εγώ,
ώστε να είναι ζυγός αριθμός.
Είναι απόλυτα φυσιολογικό.
Καταλαβαίνω απόλυτα.
Πριν από καιρό, ξέχασα ν' αγγίξω δυο φορές την κρεμάστρα για πετσέτες
όταν βγήκα απ' το ντους, και χάσαμε τον Τζορτζ Μάικλ εκείνη τη μέρα.
Εσύ έφταιγες;
Να σας πω λίγα λόγια για την εταιρεία μας.
Ευχαρίστως, αλλά πρώτα να κρατήσω σημειώσεις.
Σήκωσέ το!
Αυτό λατρεύω σ' αυτήν τη βιομηχανία.
Πάντα αιχμηρή.
Δεν είναι στην πρίζα!
Θεωρούμε το Οργάνωσ' Τα μια εταιρεία ευεξίας...
Μια εταιρεία επίγνωσης...
Κουνιούνται τα ράφια σας;
Ναι. Νομίζω πως γίνεται σεισμός.
Να σας πω λίγα λόγια για μένα;
Θέλω να πιστεύω πως είμαι άνθρωπος
που βλέπει τις καταναλωτικές τάσεις και πού κλίνουν...
προσαρμόζεται γρήγορα και κλίνει προς την άλλη μεριά.
Θεέ μου!
Πόσο αγαπώ την οργάνωση!
Μωρό μου, πόσο την αγαπώ!
Κυρία Ντάνφι, είστε πιωμένη;
Πες ψέματα. Δεν μπορεί να σε μυρίσει!
Όχι, Πόπι, μη!
-Τι διάολο γίνεται; -Τα παρατάω.
Λυπάμαι, κα Μπέκμαν. Ήταν κάκιστη ιδέα.
Λοιπόν. Πάτησα σ' ένα σκαλί και σφηνώθηκε το πόδι μου.
Ακούστε, δεν θέλω να δουλέψω για καμιά άλλη εταιρεία όσο για τη δική σας.
Δεν ήθελα να σας το ακυρώσω,
οπότε ζήτησα απ' την οικογένειά μου να το κάνει να φανεί σαν το γραφείο μου.
Τζέι Πρίτσετ, ντουλαπάς, αλλά θα το ξέρετε ήδη.
Μπορείτε να τον απομακρύνετε να μην τον ακούω, σας παρακαλώ;
Ναι, φυσικά.
Κοιτάξτε.
Ήθελα να πιστέψετε πως είμαι απόλυτα οργανωμένη, αλλά δεν είμαι.
Στην πραγματικότητα, ζω μες στο χάος!
Μα γι' αυτό λατρεύω τα προϊόντα σας.
Όταν μαλώνουν τα παιδιά μου ή κλαίνε τα εγγόνια μου
ή ο άντρας μου φτιάχνει τηγανίτες με ένα μπαστούνι του πόγκο,
ξέρω ότι μπορώ να πάω στο γραφείο μου,
να αρχειοθετήσω λογαριασμούς σε ντοσιέ με χρωματιστά διαχωριστικά και να ηρεμήσω!
Ξέρω ότι είμαι αυτό που χρειάζεται η εταιρεία σας,
διότι ξέρω πόσο χρειάζομαι την εταιρεία σας.
Πήρα τη δουλειά!
Με κάνει τόσο υπερήφανο! Προφανώς, είναι το τυχερό μας σκαλί!
Μην ανησυχείτε, εγώ είμαι μόνο.
Είδατε;
ΔΡ ΑΡΒΙΝ ΦΕΝΕΡΜΑΝ
Θα μπορούσες να με υπερασπιστείς!
Βρίσκεις;
Δηλαδή, συμφωνείς μαζί τους;
Βρήκα αρκετά απλοϊκό το σύνθημά τους.
Εγώ θα προτιμούσα κάτι του τύπου...
"Η Helo Dynamics είναι ένας πολυεθνικός όμιλος
που βάζει το κέρδος πάνω απ' την ηθική!"
Το ήξερα. Με επικρίνεις.
Έτσι επικρίνεις όλους τους φοιτητές σου;
Άλεξ...
Όλοι οι φοιτητές μου δεν έχουν τις δικές σου δυνατότητες!
Είσαι εξαιρετική! Προορίζεσαι ν' αλλάξεις τον κόσμο!
Δεν το πιστεύω μόνο εγώ.
-Το έγραφε κι ο Ντίλαν στο ενημερωτικό. -Έλεος.
Ο ηθικολόγος ακαδημαϊκός σνομπάρει την κορυφαία μαθήτρια
επειδή φοράει παπούτσια 1.000 δολαρίων!
-Χίλια δολάρια κάνουν; -Διάολε.
Συνοδεύονται από φάρμακα για ένα χωριό;
Ξέρεις κάτι; Λυπάμαι που το λέω, αλλά δεν χρειάζομαι την έγκρισή σου,
γιατί αγαπώ τη δουλειά μου.
Λυπάμαι που τ' ακούω.
-Κακώς. -Λυπάμαι,
διότι ιδρύω μια ερευνητική ομάδα που θα δημιουργεί τεχνητή νοημοσύνη
για να ανακαλύπτει από εξωπλανήτες μέχρι βιοδείκτες ανθρώπινων νόσων,
κι εσύ θα ήσουν μια θαυμάσια προσθήκη σε μια εξαιρετική ομάδα, αλλά...
Ε, λοιπόν, κύριε καθηγητή, μπορείς να πάρεις τη θέση και να...
μου τη δώσεις!
Αλλά θέλω τα ίδια λεφτά!
-Δεν ξέρω αν έχουμε τόσα λεφτά. -Σύμφωνοι!
Πάω να δω αν μπορώ να τα επιστρέψω.
Και τέλος, πίσω στο πανέμορφο καθιστικό.
-Υπέροχο. -Είναι όντως πανέμορφο.
Βλέπω ότι έχετε κι οι δυο μια θαυμάσια παρεξήγηση!
Λοιπόν, Μίτσελ, ξέρεις ότι συνήθως δεν είμαι παρορμητικός.
Έλεος! Όποτε πας μόνος στο σούπερ μάρκετ,
γυρνάς πάντα με μπαλόνι.
Το μπάνιο επάνω είναι υπέροχο.
Ναι, και μ' αρέσει η ιδέα να έχω τον δικό μου νιπτήρα.
Η καθαρίστρια θα καταλάβαινε επιτέλους ποιος είναι ο κακός!
Πρέπει να το κάνουμε. Ας το κάνουμε!
-Να αγοράσουμε το σπίτι; -Ναι!
Ακόμη δεν έχουμε αποφασίσει για το μωρό.
Μου έστειλε μήνυμα κι άλλος μεσίτης.
Περιμένω προσφορά στις έξι η ώρα.
Τέλεια, άλλη μια προθεσμία.
Ας εξουδετερώσουμε και βόμβα, ενώ αγοράζουμε εισιτήρια για την Μπιγιονσέ
με ληγμένη πιστωτική.
Αυτό με άγχωσε τώρα.
Δυσκολεύομαι ν' ανασάνω. Μου 'ρχεται ανακοπή!
Κι αυτό το μεγάλο καθιστικό με το ζεστό τζάκι
είναι το τέλειο μέρος για κάτι τέτοιο!
Σταμάτα, Γκλόρια. Πρέπει να σκεφτούμε.
Όχι, δεν πρέπει να σκεφτούμε. Πρέπει να σταματήσει αυτό.
Μέσα σε 18 ώρες
πρέπει να αλλάξουμε τελείως και ριζικά τις ζωές μας;
Καμία σημαντική απόφαση που σου αλλάζει τη ζωή δεν πρέπει να λαμβάνεται έτσι.
Έχεις δίκιο. Είναι... Τότε, ας μην το κάνουμε.
-Εντάξει. -Πάει πολύ.
Όταν κάτι είναι σωστό, δεν θα 'πρεπε να το παλεύεις. Απλώς το ξέρεις.
Ναι, το ξέρω.
Εκείνο το αγοράκι θα βρει μια υπέροχη οικογένεια, έτσι;
-Φυσικά. -Ναι.
Ξέρεις κάτι; Ήδη...
νιώθω κάπως ελαφρύτερος.
Να λείπει το στρες της μετακόμισης.
Γιατί, ξέρεις κάτι; Το αγαπώ το σπίτι μας.
-Κι εγώ. -Δεν είναι τέλειο, μα ούτε εμείς είμαστε.
-Όχι. -Ούτε και τ' αμάξι σας.
Μπορείτε να το πάρετε απ' έξω;
Προσπαθώ να πουλήσω έναν τρόπο ζωής εδώ πέρα.
-Η υπηρεσία υιοθεσιών είναι; -Ναι.
-Θα τους το πω. -Ναι.
Γεια σας.
Ναι, ο σύζυγος κι εγώ ευχαρίστως θα τον υιοθετήσουμε.
Σύνταξε μια προσφορά!
-Μπαμπά, ξύπνα. -Τι έγινε;
Νομίζω πως ο μπαμπάς πήρε υπνωτικό πάλι.
-Και... -Ναι.
Καλά.
Μου 'μαθε να τον αγαπώ Κι υποσχέθηκε ν' αγαπά
Και να με τιμά πάνω από κάθε άλλη
Τραγούδα μαζί μου, Τούσον!
Η δόλια καρδιά μου αναρωτιέται Καμιά δυστυχία...
Γεια σου, Μίτσελ. Έφερα τις φτερούγες για τη Ρίμπα.
Ευχαριστούμε πολύ, Κόρεϊ. Τα λέμε την επόμενη φορά.
Τόνι, κάτι μου λένε στο ακουστικό.
Ο Τόνι Χάμοντ, κυρίες και κύριοι!
Υποτιτλισμός: Εύα Τανταλίδου